CELEX: 62009CN0391
Language: hu
Date: 2009-10-02 00:00:00
Title: C-391/09. sz. ügy: A Vilniaus Miesto 1 Apylinkės Teismas (Litván Köztársaság) által 2009. október 2-án benyújtott előzetes döntéshozatal iránti kérelem — Malgožata Runevič-Vardyn és Łukasz Paweł Wardyn kontra Vilnius Főváros Önkormányzata, a Litván Köztársaság igazságügy-minisztériuma, a litván nyelv nemzeti bizottsága, Vilnius Főváros Önkormányzata Jogi osztályának anyakönyvi hivatala

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/20
            
         A Vilniaus Miesto 1 Apylinkės Teismas (Litván Köztársaság) által 2009. október 2-án benyújtott előzetes döntéshozatal iránti kérelem — Malgožata Runevič-Vardyn és Łukasz Paweł Wardyn kontra Vilnius Főváros Önkormányzata, a Litván Köztársaság igazságügy-minisztériuma, a litván nyelv nemzeti bizottsága, Vilnius Főváros Önkormányzata Jogi osztályának anyakönyvi hivatala
   (C-391/09. sz. ügy)
   2009/C 312/33
   Az eljárás nyelve: litván
   
      A kérdést előterjesztő bíróság
   
   Vilniaus Miesto 1 Apylinkės Teismas (Litvánia)
   
      Az alapeljárás felei
   
   
      Felperes: Malgožata Runevič-Vardyn és Łukasz Paweł Wardyn
   
      Alperes: Vilnius Főváros Önkormányzata, a Litván Köztársaság igazságügy-minisztériuma, a litván nyelv nemzeti bizottsága, Vilnius Főváros Önkormányzata Jogi osztályának anyakönyvi hivatala
   
      Az előzetes döntéshozatalra előterjesztett kérdések
   
   
               1.
            
            
               A személyek közötti, faji- vagy etnikai származásra való tekintet nélküli egyenlő bánásmód elvének alkalmazásáról szóló, 2000. június 29-i 2000/43/EK tanácsi irányelvben (1) foglalt szabályokra tekintettel úgy kell-e értelmezni az irányelv 2. cikke (2) bekezdésének b) pontját, hogy az megtiltja a tagállamok számára az etnikai származás alapján történő közvetett megkülönböztetést abban az esetben, ha a nemzeti jogszabályok előírják, hogy a családi állapotra utaló okmányokban a személyek keresztnevét és vezetéknevét kizárólag a nemzeti nyelv betűinek használatával lehet leírni?
            
         
               2.
            
            
               A személyek közötti, faji- vagy etnikai származásra való tekintet nélküli egyenlő bánásmód elvének alkalmazásáról szóló, 2000. június 29-i 2000/43/EK tanácsi irányelvben foglalt szabályokra tekintettel úgy kell-e értelmezni az irányelv 2. cikke (2) bekezdésének b) pontját, hogy az megtiltja a tagállamok számára az etnikai származás alapján történő közvetett megkülönböztetést abban az esetben, ha a nemzeti jogszabályok előírják, hogy a más származású vagy állampolgárságú egyének keresztnevét és vezetéknevét a családi állapotra utaló okmányokban latin betűk használatával, azon diakritikus írásjelek, kettős betűk vagy a latin betűs ábécé betűinek egyéb módosításainak mellőzésével kell leírni, amelyeket számos nyelvben használnak?
            
         
               3.
            
            
               Az EK 18. cikk (1) bekezdésére tekintettel, amely előírja, hogy minden uniós polgárnak joga van a tagállamok területén való szabad mozgáshoz és tartózkodáshoz, és az EK 12. cikk (1) bekezdésére tekintettel, amely tiltja az állampolgárság alapján történő megkülönböztetést, úgy kell-e értelmezni ezeket a rendelkezéseket, mint amelyek megtiltják a tagállamok számára annak előírását a nemzeti jogszabályaikban, hogy a személyek keresztneveit és vezetékneveit a családi állapotra utaló okmányokban kizárólag a nemzeti nyelv betűinek használatával lehet leírni?
            
         
               4.
            
            
               Az EK 18. cikk (1) bekezdésére tekintettel, amely előírja, hogy minden uniós polgárnak joga van a tagállamok területén való szabad mozgáshoz és tartózkodáshoz, és az EK 12. cikk (1) bekezdésére tekintettel, amely tiltja az állampolgárság alapján történő megkülönböztetést, úgy kell-e értelmezni ezeket a rendelkezéseket, mint amelyek megtiltják a tagállamok számára annak előírását a nemzeti jogszabályaikban, hogy a más származású vagy állampolgárságú egyének keresztnevét és vezetéknevét a családi állapotra utaló okmányokban latin betűk használatával, azon diakritikus írásjelek, kettős betűk, vagy a latin betűs ábécé betűinek egyéb módosításainak mellőzésével kell leírni, amelyeket számos nyelvben használnak?
            
         
      (1)  HL L 180., 22. o.; magyar nyelvű különkiadás 20. fejezet, 1. kötet, 23. o.